OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 007-04/24-01/7

URBROJ: 238-27-15-24-2

Bregana, 16. svibnja 2024.

**Z A P I S N I K**

47. sjednice Školskog odbora održane u četvrtak, 16. svibnja 2024. godine u 19.15 sati u zbornici Osnovne škole Milana Langa, Langova 2, Bregana.

Odazvani članovi: Sanja Rapljenović, Valentina Martinček, Josipa Tandarić i Jelena Đogić.

Neodazvani: Ante Andabak, Kristina Noršić i Marko Matijaščić.

Ostali prisutni: Igor Matijašić - ravnatelj.

Predsjednica Školskog odbora gospođa Sanja Rapljenović pozdravlja prisutne, konstatira da postoji kvorum i predlaže dopunjeni Dnevni red.

**PRIJEDLOG DNEVNOG REDA**:

1. Verifikacija Zapisnika s 45. i 46. sjednice Školskog odbora

2. Suglasnost ravnatelju za zapošljavanje kandidata/ tkinje na radno mjesto voditelj

računovodstva u školi 1 na puno neodređeno radno vrijeme temeljem natječaja objavljenog

25. travnja 2024. godine (KLASA: 112-02/24-01/3; URBROJ: 238-27-15-24-4)

3. Suglasnost za donošenje novog Statuta Osnovne škole Milana Langa

4. Suglasnost za donošenje Izmjena i dopuna Pravilnika o radu Osnovne škole Milana Langa

5. Razno.

Predloženi Dnevni red jednoglasno je usvojen.

**Ad. 1. Verifikacija Zapisnika s 45. i 46. sjednice Školskog odbora.**

Zapisnici s 45. i 46. sjednice Školskog odbora jednoglasno su usvojeni.

**Ad. 2**. **Suglasnost ravnatelju za zapošljavanje kandidata/ tkinje na radno mjesto voditelj**

**računovodstva u školi 1 na puno neodređeno radno vrijeme temeljem natječaja**

**objavljenog 25. travnja 2024. godine (KLASA: 112-02/24-01/3; URBROJ: 238-27-15-**

**24-4)**

Budući da je gospođa Gordana Ma zalović dala otkaz na radno mjesto voditelja računovodstva ravnatelj je pojasnio da je Škola morala ponovno raspisati natječaj za zapošljavanje na radno mjesto voditelja računovodstva u školi 1 na puno neodređeno vrijeme, jer nakon prvog raspisanog natječaj nije bilo kandidata. Natječaj je 24. travnja objavljen na mrežnoj stranici i oglasnoj ploči Škole (KLASA: 112-02/24-01/3; URBROJ: 238-27-15-24-4 ) i prispjelo je devet ponuda. Nakon što je povjerenstvo obavilo razgovor sa sedam kandidata koji su se odazvali razgovoru ravnatelj za zapošljavanje predlaže kandidatkinju Mateju Čaić, magistra ekonomije.

Nakon diskusije jednoglasno je prihvaćen ravnateljev prijedlog za zapošljavanje Mateje Čaić, magistra ekonomije, na radno mjesto voditelj računovodstva u školi 1 na neodređeno puno radno vrijeme uz probni rad od šest mjeseci.

**Ad. 3. Suglasnost za donošenje novog Statuta Osnovne škole Milana Langa**

U prilogu poziva na 47. sjednicu Školskog odbora poslan je Zaključak Gradskog vijeća Grada Samobora kojim se dala prethodna suglasnost na Prijedlog novog Statuta Osnovne škole Milana Langa.

Na prethodnim sjednicama Školskog odbora objašnjena je svrha donošenja novog Statuta, odnosno istaknuto je da su posljednje izmjene Zakona o odgoju i obrazovanju u osnovnoj i srednjoj školi stupile na snagu 4. siječnja 2024. godine te je njima propisano da su školske ustanove dužne uskladiti svoje opće akte u roku od 90 dana od dana stupanja na snagu izmjena Zakona. Prijedlog izmjena Statuta usklađen je sa Zakonom o odgoju i obrazovanju u osnovnoj i srednjoj školi.

Novi Statut Osnovne škole Milana Langa jednoglasno je prihvaćen.

**Ad. 4 . Suglasnost za donošenje Izmjena i dopuna Pravilnika o radu Osnovne škole Milana**

**Langa.**

Ravnatelj je članove Školskog odbora upoznao sa izmjenama i dopunama Pravilnika o radu, a koje se odnose na usklađivanje sa Zakonom o izmjenama i dopunama Zakona o odgoju i obrazovanju u osnovnoj i srednjoj školi (NN, 156/23) i Zakonom o plaćama u državnoj službi i javnim službama (NN, 155/23). Izmjene se odnose na odredbe o nazivima radnih mjesta tehničkog osoblja, tajnika školske ustanove i voditelja računovodstva te izmjenu akademskih i stručnih naziva koji su uvjet za njihovo zapošljavanje. Također, ovim izmjenama i dopunama izmijenjene su i odredbe o mogućnosti zapošljavanja na određeno vrijeme koje su propisane posljednjim izmjenama Zakona.

Jednoglasno je dana suglasnost za donošenje Izmjena i dopuna Pravilnika o radu Osnovne škole Milana Langa.

**Ad. 5. Razno.**

Ravnatelj članovima Odbora iznosi novosti iz odgojno obrazovnog rada Škole:

- školska knjižničarka i četiri učenice sudjelovale su na Novigradskom proljeću

- učenici osmih razreda putovali su u Madrid u sklopu Erasmus+ projekta koji vodi profesorica

Andreja Vlahović Gabriša

- prof. Vlahović Gabriša vodi učenike na državno natjecanje iz građanskog odgoja

- učenica Tesa Ratešić, pod mentorstvom prof. Marije Aščić, ostvarila je lijep rezultat na

državnom natjecanju iz hrvatskog jezika osvojivši 9. mjesto

- radionicu o financijskoj pismenosti održala je zaposlenica Porezne uprave gospođa Mirjana

Mahović Komljenović

- za učenike 5. i 6. razreda održano je predavanje Čisto podzemlje - zaštita špilja i jama kao

podzemnih rezervoara pitke vode

- u sklopu 2. Langovih dana u Bregani 29. svibnja obilježit će se Dan škole – Dan bez mobitela, sudjeluju svi učenici i zaposlenici škole.

Sjednica je završila u 20.30 sati.

Zapisničar: Predsjednica Školskog odbora:

Josipa Tandarić, dipl. učiteljica Sanja Rapljenović, prof.